title: Regulamentul de punere în aplicare (UE) 2016/818 al Comisiei din 17 mai 2016 de modificare a Regulamentului de punere în aplicare (UE) nr. 1030/2014 de stabilire a standardelor tehnice de punere în aplicare cu privire la modelele și datele uniforme pentru publicarea valorilor utilizate în vederea identificării instituțiilor globale de importanță sistemică în conformitate cu Regulamentul (UE) nr. 575/2013 al Parlamentului European și al Consiliului (Text cu relevanță pentru SEE)

text:
               25.5.2016

               RO

               Jurnalul Oficial al Uniunii Europene

               L 136/4

         REGULAMENTUL DE PUNERE ÎN APLICARE (UE) 2016/818 AL COMISIEI
   din 17 mai 2016
   de modificare a Regulamentului de punere în aplicare (UE) nr. 1030/2014 de stabilire a standardelor tehnice de punere în aplicare cu privire la modelele și datele uniforme pentru publicarea valorilor utilizate în vederea identificării instituțiilor globale de importanță sistemică în conformitate cu Regulamentul (UE) nr. 575/2013 al Parlamentului European și al Consiliului
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 575/2013 al Parlamentului European și al Consiliului din 26 iunie 2013 privind cerințele prudențiale pentru instituțiile de credit și firmele de investiții și de modificare a Regulamentului (UE) nr. 648/2012 (1), în special articolul 441 alineatul (2) al treilea paragraf,
   întrucât:

               (1)

               Regulamentul de punere în aplicare (UE) nr. 1030/2014 al Comisiei (2) prevede formatul unic de raportare a valorilor indicatorilor utilizate în vederea identificării instituțiilor de importanță sistemică la nivel global (G-SII), în conformitate cu articolul 131 din Directiva 2013/36/UE a Parlamentului European și a Consiliului (3).

               (2)

               Machetele de raportare a informațiilor utilizate de instituțiile identificate drept G-SII în conformitate cu articolul 131 din Directiva 2013/36/UE ar trebui să ia în considerare standardele internaționale, în special cele emise de Comitetul de la Basel pentru supraveghere bancară (BCBS).

               (3)

               Macheta din anexa la Regulamentul de punere în aplicare (UE) nr. 1030/2014 este similară celei utilizate de BCBS pentru exercițiul de colectare a datelor pentru anul 2015.

               (4)

               În luna ianuarie a fiecărui an, BCBS publică o machetă de raportare actualizată. În scopul promovării convergenței globale în ceea ce privește raportarea și a transparenței procesului de identificare a G-SII, Regulamentul de punere în aplicare (UE) nr. 1030/2014 ar trebui modificat.

               (5)

               Întrucât colectarea de date pentru procesul de identificare pentru 2016 începe în primul trimestru al anului 2016 și instituțiile au nevoie de precizări în ceea ce privește datele pe care trebuie să le raporteze, prezentul regulament ar trebui să intre în vigoare imediat.

               (6)

               Prezentul regulament se bazează pe proiectul de standarde tehnice de punere în aplicare transmis Comisiei de către Autoritatea Bancară Europeană (EBA).

               (7)

               EBA a efectuat consultări publice cu privire la proiectul de standarde tehnice de punere în aplicare pe care se bazează prezentul regulament, a analizat costurile și beneficiile potențiale aferente și a solicitat punctul de vedere al Grupului părților interesate din domeniul bancar, instituit în conformitate cu articolul 37 din Regulamentul (UE) nr. 1093/2010 al Parlamentului European și al Consiliului (4),

         ADOPTĂ PREZENTUL REGULAMENT:
   Articolul 1
   Regulamentul de punere în aplicare (UE) nr. 1030/2014 se modifică după cum urmează:

               (1)

               Articolul 1 se înlocuiește cu următorul text:
               „Articolul 1
               Formatul unic
               G-SII raportează în format electronic informațiile utilizate pentru identificarea G-SII (indicatori, date suplimentare și elemente memorandum) către autoritatea relevantă, utilizând macheta din anexa la prezentul regulament, ținând seama de specificațiile suplimentare ale datelor și instrucțiunile emise de autoritatea relevantă în fiecare an. Folosind macheta respectivă și luând în considerare specificațiile și instrucțiunile, G-SII publică valorile indicatorilor utilizați pentru a se determina calificativul instituțiilor conform metodologiei de identificare stabilite în Regulamentul delegat (UE) nr. 1222/2014.
               G-SII nu sunt obligate să publice datele suplimentare și elementele memorandum.”

               (2)

               La articolul 3, al treilea paragraf se înlocuiește cu următorul text:
               „Fără întârzieri nejustificate, în urma raportării respectivelor informații de către G-SII, autoritățile relevante transmit machetele completate, inclusiv datele suplimentare și elementele memorandum, Autorității Bancare Europene. EBA publică machetele completate, excluzând datele suplimentare și elementele memorandum, pe site-ul său web, în vederea centralizării.”

               (3)

               Anexa se înlocuiește cu textul din anexa la prezentul regulament.

         Articolul 2
   Intrarea în vigoare
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 17 mai 2016.

            Pentru Comisie

            Președintele

         Jean-Claude JUNCKER

      (1)  JO L 176, 27.6.2013, p. 1.

      (2)  Regulamentul de punere în aplicare (UE) nr. 1030/2014 al Comisiei din 29 septembrie 2014 de stabilire a standardelor tehnice de punere în aplicare cu privire la modelele și datele uniforme pentru publicarea valorilor utilizate în vederea identificării instituțiilor globale de importanță sistemică în conformitate cu Regulamentul (UE) nr. 575/2013 al Parlamentului European și al Consiliului (JO L 284, 30.9.2014, p. 14).

      (3)  Directiva 2013/36/UE a Parlamentului European și a Consiliului din 26 iunie 2013 cu privire la accesul la activitatea instituțiilor de credit și supravegherea prudențială a instituțiilor de credit și a firmelor de investiții, de modificare a Directivei 2002/87/CE și de abrogare a Directivelor 2006/48/CE și 2006/49/CE (JO L 176, 27.6.2013, p. 338).

      (4)  Regulamentul (UE) nr. 1093/2010 al Parlamentului European și al Consiliului din 24 noiembrie 2010 de instituire a Autorității europene de supraveghere (Autoritatea bancară europeană), de modificare a Deciziei nr. 716/2009/CE și de abrogare a Deciziei 2009/78/CE a Comisiei (JO L 331, 15.12.2010, p. 12).

      ANEXĂ

            „ANEXĂ

               MACHETA PENTRU IDENTIFICAREA INSTITUȚIILOR DE IMPORTANȚĂ SISTEMICĂ LA NIVEL GLOBAL (G-SII)

                  Date generale referitoare la bancă

                           Secțiunea 1: Informații generale

                                    (a)

                                    Informații generale furnizate de autoritatea de supraveghere relevantă:

                                    1.

                                    Codul de țară

                                    2.

                                    Denumirea băncii

                                    3.

                                    Data raportării (aaaa-ll-zz)

                                    4.

                                    Moneda de raportare

                                    (b)

                                    Informații generale furnizate de instituția raportoare:

                                    1.

                                    Unitatea raportoare

                                    2.

                                    Standardul de contabilitate

                                    3.

                                    Data publicării (aaaa-ll-zz)

                                    4.

                                    Limba publicării

                                    5.

                                    Adresa web a publicării

                  Indicator de dimensiune

                           Secțiunea 2: Expuneri totale

                           Valoare

                  Indicatori de interconectivitate

                           Secțiunea 3: Active din cadrul sistemului financiar

                           Valoare

                           Secțiunea 4: Datorii din cadrul sistemului financiar

                           Valoare

                           Secțiunea 5: Titluri de valoare în circulație

                           Valoare

                  Indicatori privind posibilitatea de substituire/infrastructura instituției financiare

                           Secțiunea 6: Plăți efectuate în anul de raportare (cu excepția plăților intragrup)

                           Valoare

                           Secțiunea 7: Active în custodie

                           Valoare

                           Secțiunea 8: Tranzacții subscrise pe piețele titlurilor de datorie și de capital

                           Valoare

                  Indicatori de complexitate

                           Secțiunea 9: Valoarea noțională a instrumentelor financiare derivate extrabursiere

                           Valoare

                           Secțiunea 10: Titluri de valoare tranzacționabile și disponibile pentru vânzare

                           Valoare

                           Secțiunea 11: Active de nivel 3

                           Valoare

                  Indicatori privind activitatea interjurisdicțională

                           Secțiunea 12: Creanțe interjurisdicționale

                           Valoare

                           Secțiunea 13: Datorii interjurisdicționale

                           Valoare

                  Date suplimentare

                           Secțiunea 14: Indicatori auxiliari

                           Valoare

                           Secțiunea 15: Elemente auxiliare

                           Valoare”


title: Regulamentul de punere în aplicare (UE) nr. 565/2013 al Comisiei din 18 iunie 2013 de modificare a Regulamentelor (CE) nr. 1731/2006, (CE) nr. 273/2008, (CE) nr. 566/2008, (CE) nr. 867/2008, (CE) nr. 606/2009 și a Regulamentelor de punere în aplicare (UE) nr. 543/2011 și (UE) nr. 1333/2011 în ceea ce privește obligațiile de notificare în cadrul organizării comune a piețelor agricole, precum și de abrogare a Regulamentului (CE) nr. 491/2007

text:
               19.6.2013

               RO

               Jurnalul Oficial al Uniunii Europene

               L 167/26

         REGULAMENTUL DE PUNERE ÎN APLICARE (UE) NR. 565/2013 AL COMISIEI
   din 18 iunie 2013
   de modificare a Regulamentelor (CE) nr. 1731/2006, (CE) nr. 273/2008, (CE) nr. 566/2008, (CE) nr. 867/2008, (CE) nr. 606/2009 și a Regulamentelor de punere în aplicare (UE) nr. 543/2011 și (UE) nr. 1333/2011 în ceea ce privește obligațiile de notificare în cadrul organizării comune a piețelor agricole, precum și de abrogare a Regulamentului (CE) nr. 491/2007
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolul 192 alineatul (2) coroborat cu articolul 4,
   întrucât:

               (1)

               Regulamentul (CE) nr. 792/2009 al Comisiei din 31 august 2009 de stabilire a normelor detaliate pentru comunicarea Comisiei de către statele membre a informațiilor și documentelor cu privire la implementarea organizării comune a piețelor, la sistemul de plăți directe, la promovarea produselor agricole și la regimul aplicabil regiunilor ultraperiferice și insulelor mici din Marea Egee (2) stabilește norme comune pentru notificarea către Comisie a informațiilor și a documentelor de către statele membre. Normele respective includ, în special, obligația statelor membre de a utiliza sistemele informatizate puse la dispoziție de către Comisie, precum și validarea drepturilor de acces ale autorităților sau ale persoanelor autorizate să trimită notificări. Regulamentul (CE) nr. 792/2009 stabilește și principii comune aplicabile sistemelor informatizate, astfel încât acestea să garanteze autenticitatea, integritatea și lizibilitatea în timp a documentelor, și prevede protecția datelor cu caracter personal. Obligația de a folosi aceste sisteme informatizate ar trebui prevăzută în fiecare regulament care stabilește o obligație specifică de notificare.

               (2)

               Comisia a elaborat un sistem informatizate care permite gestionarea electronică a documentelor și a procedurilor în cadrul procedurilor sale interne de lucru și al relațiilor sale cu autoritățile implicate în politica agricolă comună.

               (3)

               Prin acest sistem pot fi îndeplinite mai multe obligații de notificare, în special cele prevăzute de Regulamentul (CE) nr. 1731/2006 al Comisiei din 23 noiembrie 2006 privind normele speciale de aplicare a restituirilor la export pentru anumite conserve de carne de vită și mânzat (3), Regulamentul (CE) nr. 273/2008 al Comisiei din 5 martie 2008 de stabilire a normelor de aplicare a Regulamentului (CE) nr. 1255/1999 al Consiliului privind metodele de analiză și evaluare calitativă a laptelui și a produselor lactate (4), Regulamentul (CE) nr. 566/2008 al Comisiei din 18 iunie 2008 de stabilire a normelor de aplicare a Regulamentului (CE) nr. 1234/2007 al Consiliului în ceea ce privește comercializarea cărnii provenind de la bovine în vârstă de 12 luni sau mai tinere (5), Regulamentul (CE) nr. 867/2008 al Comisiei din 3 septembrie 2008 de stabilire a normelor de aplicare a Regulamentului (CE) nr. 1234/2007 al Consiliului în ceea ce privește organizațiile de operatori din sectorul oleicol, programele de lucru și finanțarea acestora (6), Regulamentul (CE) nr. 606/2009 al Comisiei din 10 iulie 2009 de stabilire a anumitor norme de aplicare a Regulamentului (CE) nr. 479/2008 al Consiliului în privința categoriilor de produse viticole, a practicilor oenologice și a restricțiilor care se aplică acestora (7), precum și Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în ceea ce privește sectorul fructelor și legumelor și sectorul fructelor și legumelor prelucrate (8).

               (4)

               În vederea unei gestionări eficiente și ținând seama de experiența acumulată, unele notificări ar trebui simplificate, specificate ori eliminate.

               (5)

               Regulamentul (CE) nr. 491/2007 al Comisiei din 3 mai 2007 de stabilire a normelor de punere în aplicare a Regulamentului (CE) nr. 1947/2005 al Consiliului în ceea ce privește comunicarea datelor privind semințele (9) vizează numai notificările care nu mai sunt utile din cauza încheierii ajutorului specific pentru anumite specii de semințe.

               (6)

               Regulamentul de punere în aplicare (UE) nr. 543/2011 prevede la articolul 135 o notificare a zilelor de comercializare obișnuite pentru piețele reprezentative. Întrucât sistemul de notificare electronică permite notificarea zilnică a prețurilor, nu mai este necesar să se notifice zilele de comercializare obișnuite.

               (7)

               Regulamentul de punere în aplicare (UE) nr. 1333/2011 al Comisiei (10) prevede la articolul 9 obligația de a notifica Comisiei lista comercianților de banane cărora li s-a acordat exceptarea de la controalele de conformitate cu standardele de comercializare. Această notificare nu s-a dovedit utilă pentru a asigura respectarea respectivelor standarde de comercializare în sectorul bananelor. În consecință, articolul menționat ar trebui eliminat.

               (8)

               Prin urmare, Regulamentele (CE) nr. 1731/2006, (CE) nr. 273/2008, (CE) nr. 566/2008, (CE) nr. 867/2008, (CE) nr. 606/2009, precum și Regulamentele de punere în aplicare (UE) nr. 543/2011 și (UE) nr. 1333/2011 ar trebui modificate în consecință. Regulamentul (CE) nr. 491/2007 ar trebui abrogat.

               (9)

               Măsurile prevăzute în prezentul regulament sunt conforme cu avizul Comitetului de gestionare a organizării comune a piețelor agricole,

         ADOPTĂ PREZENTUL REGULAMENT:
   Articolul 1
   Articolul 5 din Regulamentul (CE) nr. 1731/2006 se înlocuiește cu următorul text:

      „Articolul 5
      Măsuri de control suplimentare
      (1)   Statele membre stabilesc măsuri mai detaliate de control al producției de conserve și informează Comisia în acest sens. În mod concret, statele membre adoptă toate măsurile necesare pentru a exclude orice posibilitate de substituire a materiilor prime utilizate sau a produselor în cauză.
      (2)   Notificările menționate la alineatul (1) se efectuează în conformitate cu Regulamentul (CE) nr. 792/2009 al Comisiei (11).

   Articolul 2
   Regulamentul (CE) nr. 273/2008 se modifică după cum urmează:

               1.

               Articolul 19 se elimină.

               2.

               Se introduce următorul articol 19a:
               „Articolul 19a
               Notificări
               Notificările prevăzute la articolul 2, articolul 4 alineatul (1) și în anexa III punctul C se efectuează în conformitate cu Regulamentul (CE) nr. 792/2009 al Comisiei (12).

         Articolul 3
   Articolul 9 din Regulamentul (CE) nr. 566/2008 se înlocuiește cu următorul text:

      „Articolul 9
      Notificări
      Notificările prevăzute la articolul 4 alineatele (1) și (3), articolul 6 alineatul (3) și articolul 8 alineatele (1) și (2) se efectuează în conformitate cu Regulamentul (CE) nr. 792/2009 al Comisiei (13).

   Articolul 4
   La articolul 18 din Regulamentul (CE) nr. 867/2008, alineatul (4) se înlocuiește cu următorul text:

      „(4)   Comunicările prevăzute la prezentul articol se efectuează în conformitate cu Regulamentul (CE) nr. 792/2009 al Comisiei (14).

   Articolul 5
   Regulamentul (CE) nr. 606/2009 se modifică după cum urmează:

               1.

               La articolul 4 se adaugă următorul alineat (5):
               „(5)   Notificarea către Comisie a informațiilor sau documentelor prevăzute la alineatul (1) litera (c) și la alineatele (3) și (4) se efectuează în conformitate cu Regulamentul (CE) nr. 792/2009 al Comisiei (15).

               2.

               Punctul 2 din apendicele 3 la anexa I A se înlocuiește cu următorul text:

                           „2.

                           În cazul în care Grecia intenționează să modifice dispozițiile menționate la punctul 1 litera (b), aceasta informează în prealabil Comisia în acest sens. Această notificare se efectuează în conformitate cu Regulamentul (CE) nr. 792/2009. În cazul în care Comisia nu dă un răspuns unei astfel de notificări în termen de două luni, Grecia poate efectua modificările respective.”

               3.

               La punctul 3 din anexa I B partea A, a doua teză se înlocuiește cu următorul text:
               „Statele membre notifică, în prealabil și în conformitate cu Regulamentul (CE) nr. 792/2009, către Comisie toate informațiile tehnice necesare cu privire la vinurile în cauză, inclusiv caietele de sarcini și cantitățile produse pe an.”

               4.

               La punctul 3 din anexa I C, al doilea paragraf se înlocuiește cu următorul text:
               „Statele membre notifică aceste derogări Comisiei în conformitate cu Regulamentul (CE) nr. 792/2009, iar Comisia informează apoi celelalte state membre în acest sens.”

         Articolul 6
   Regulamentul de punere în aplicare (UE) nr. 543/2011 se modifică după cum urmează:

               1.

               La articolul 134 alineatul (1), litera (a) se înlocuiește cu următorul text:

                           „(a)

                           prețurile reprezentative medii ale produselor importate din țări terțe și comercializate pe piețele de import reprezentative prevăzute în anexa XVII, precum și prețurile semnificative înregistrate pe alte piețe, pentru cantitățile mari de produse importate sau, atunci când nu sunt disponibile prețurile pentru piețele reprezentative, prețurile semnificative ale produselor importate înregistrate pe alte piețe; și”.

               2.

               Articolul 135 se elimină.

               3.

               La articolul 146, alineatul (3) se înlocuiește cu următorul text:
               „(3)   Notificările prevăzute în articolul 9 alineatul (2), articolul 18 alineatele (3) și (4), articolul 97, articolul 128, articolul 129 alineatul (1), articolul 130, articolul 131 și în prezentul articol, precum și cererea prevăzută la articolul 92 alineatul (1) se efectuează în conformitate cu Regulamentul (CE) nr. 792/2009.”

               4.

               Titlul anexei XVII se înlocuiește cu următorul text: „Piețele reprezentative menționate la articolul 134 alineatul (1) litera (a)”.

         Articolul 7
   La articolul 9 alineatul (3) din Regulamentul de punere în aplicare (UE) nr. 1333/2011, al doilea paragraf se elimină.
   Articolul 8
   Regulamentul (CE) nr. 491/2007 se abrogă.
   Articolul 9
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.
   Se aplică de la 1 iulie 2013.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 18 iunie 2013.

            Pentru Comisie

            Președintele

         José Manuel BARROSO

      (1)  JO L 299, 16.11.2007, p. 1.

      (2)  JO L 228, 1.9.2009, p. 3.

      (3)  JO L 325, 24.11.2006, p. 12.

      (4)  JO L 88, 29.3.2008, p. 1.

      (5)  JO L 160, 19.6.2008, p. 22.

      (6)  JO L 237, 4.9.2008, p. 5.

      (7)  JO L 193, 24.7.2009, p. 1.

      (8)  JO L 157, 15.6.2011, p. 1.

      (9)  JO L 116, 4.5.2007, p. 3.

      (10)  JO L 336, 20.12.2011, p. 23.

      (11)  JO L 228, 1.9.2009, p. 3.”

      (12)  JO L 228, 1.9.2009, p. 3.”

      (13)  JO L 228, 1.9.2009, p. 3.”

      (14)  JO L 228, 1.9.2009, p. 3.”

      (15)  JO L 228, 1.9.2009, p. 3.”


title: Regulamentul de punere în aplicare (UE) nr. 669/2013 al Comisiei din 12 iulie 2013 de stabilire a valorilor forfetare de import pentru fixarea prețului de intrare pentru anumite fructe și legume

text:
               13.7.2013

               RO

               Jurnalul Oficial al Uniunii Europene

               L 192/72

         REGULAMENTUL DE PUNERE ÎN APLICARE (UE) NR. 669/2013 AL COMISIEI
   din 12 iulie 2013
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în sectorul fructelor și legumelor și în sectorul fructelor și legumelor procesate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 12 iulie 2013.

            Pentru Comisie, pentru președinte

         Jerzy PLEWA

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 157, 15.6.2011, p. 1.

      ANEXĂ
      Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0707 00 05

                  TR

                  105,8

                  ZZ

                  105,8

                  0709 93 10

                  MA

                  60,4

                  TR

                  130,8

                  ZZ

                  95,6

                  0805 50 10

                  AR

                  78,6

                  TR

                  70,0

                  UY

                  89,3

                  ZA

                  102,3

                  ZZ

                  85,1

                  0808 10 80

                  AR

                  141,4

                  BR

                  109,9

                  CL

                  123,4

                  CN

                  95,9

                  NZ

                  136,3

                  US

                  141,4

                  ZA

                  113,5

                  ZZ

                  123,1

                  0808 30 90

                  AR

                  107,8

                  CL

                  131,1

                  CN

                  74,5

                  ZA

                  111,3

                  ZZ

                  106,2

                  0809 10 00

                  TR

                  189,1

                  ZZ

                  189,1

                  0809 29 00

                  TR

                  344,6

                  US

                  793,8

                  ZZ

                  569,2

                  0809 30

                  TR

                  192,3

                  ZZ

                  192,3

                  0809 40 05

                  BA

                  195,8

                  IL

                  99,1

                  MA

                  99,1

                  ZZ

                  131,3

         (1)  Nomenclatura țărilor stabilită prin Regulamentul (CE) nr. 1833/2006 al Comisiei (JO L 354, 14.12.2006, p. 19). Codul „ZZ” desemnează „alte origini”.


title: Regulamentul de punere în aplicare (UE) nr. 335/2012 al Comisiei din 19 aprilie 2012 de modificare pentru a 169-a oară a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități care au legătură cu rețeaua Al-Qaida

text:
               20.4.2012

               RO

               Jurnalul Oficial al Uniunii Europene

               L 108/9

         REGULAMENTUL DE PUNERE ÎN APLICARE (UE) NR. 335/2012 AL COMISIEI
   din 19 aprilie 2012
   de modificare pentru a 169-a oară a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități care au legătură cu rețeaua Al-Qaida
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 881/2002 al Consiliului din 27 mai 2002 de instituire a unor măsuri restrictive specifice împotriva anumitor persoane și entități care au legătură cu rețeaua Al-Qaida (1), în special articolul 7 alineatul (1) litera (a), articolul 7a alineatul (1) și alineatul (5),
   întrucât:

               (1)

               Anexa I la Regulamentul (CE) nr. 881/2002 enumeră persoanele, grupurile și entitățile cărora li se aplică înghețarea fondurilor și a resurselor economice, în temeiul regulamentului menționat anterior.

               (2)

               La 12 aprilie 2012, Comitetul pentru sancțiuni din cadrul Consiliului de Securitate al Organizației Națiunilor Unite a hotărât să adauge o persoană fizică pe lista sa de persoane, grupuri și entități cărora ar trebui să li se aplice înghețarea fondurilor și a resurselor economice. De asemenea, acesta a decis modificarea a două mențiuni din listă.

               (3)

               Prin urmare, anexa I la Regulamentul (CE) nr. 881/2002 ar trebui actualizată în consecință.

               (4)

               Pentru a asigura eficacitatea măsurilor prevăzute în prezentul regulament, acesta ar trebui să intre în vigoare imediat,

         ADOPTĂ PREZENTUL REGULAMENT:
   Articolul 1
   Anexa I la Regulamentul (CE) nr. 881/2002 se modifică în conformitate cu anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 19 aprilie 2012.

            Pentru Comisie, pentru președinte

            Șef al Serviciului Instrumente de Politică Externă

      (1)  JO L 139, 29.5.2002, p. 9.

      ANEXĂ
      Anexa I la Regulamentul (CE) nr. 881/2002 se modifică după cum urmează:

                  (1)

                  La rubrica „Persoane fizice” se adaugă următoarea mențiune:
                  „Son Hadi Bin Muhadjir [alias (a) Son Hadi bin Muhadjr, (b) Son bn Hadi Muhadjir, (c) Son Hadi bin Mujahir]. Adresă: Jalan Raya, Gongdanglegi, RT/RW 1/13 Cangkring Malang, Beji, Pasuran 67154, Java de Est, Indonezia. Data nașterii: 12.5.1971. Locul nașterii: Pasuran, Java de Est, Indonezia. Cetățenie: indoneziană. Pașaport nr: R057803 (pașaport indonezian sub numele Son bn Hadi Muhadjir). Număr național de identificare: 3514131205710004 (carte de identitate indoneziană sub numele Son Hadi). Data desemnării menționată la articolul 2a alineatul (4) litera (b): 13.4.2012.”

                  (2)

                  Mențiunea „Al-Haramain (sucursala Țările de Jos) (alias Stichting Al Haramain Humanitarian Aid). Adresă: Jan Hanzenstraat 114, 1053 SV Amsterdam, Țările de Jos.” de la rubrica „Persoane juridice, grupuri și entități” se înlocuiește cu următorul text:
                  „Al-Haramain (sucursala Țările de Jos) (alias Stichting Al Haramain Humanitarian Aid). Adresă: Jan Hanzenstraat 114, 1053 SV Amsterdam, Țările de Jos (la momentul includerii pe listă). Data desemnării menționată la articolul 2a alineatul (4) litera (b): 6.7.2006.”

                  (3)

                  Mențiunea „Mișcarea pentru Reformă în Arabia [alias (a) Mișcarea Islamică pentru Reformă în Arabia, (b) MIRA, (c) Al Islah (Reforma), (d) MRA, (e) Al-Harakat al-Islamiyah lil-Islah, (f) Mișcarea Islamică pentru Reformă, (g) Mișcarea (Islamică) pentru Reformă în Arabia Ltd, (h) Mișcarea pentru Reformă în Arabia Ltd]. Adresa: (a) BM Box: MIRA, London WC1N 3XX, United Kingdom, (b) Safiee Suite, EBC House, Townsend Lane, London NW9 8LL, Regatul Unit. Alte informații: (a) adresa de e-mail: info@islah.org, (b) tel. 020 8452 0303, (c) fax 020 8452 0808, (d) Numărul societății din Regatul Unit 03834450” de la rubrica „Persoane juridice, grupuri și entități” se înlocuiește cu următorul text:
                  „Mișcarea pentru Reformă în Arabia [alias (a) Mișcarea Islamică pentru Reformă în Arabia, (b) MIRA, (c) Al Islah (Reforma), (d) MRA, (e) Al-Harakat al-Islamiyah lil-Islah, (f) Mișcarea Islamică pentru Reformă, (g) Mișcarea (Islamică) pentru Reformă în Arabia Ltd, (h) Mișcarea pentru Reformă în Arabia Ltd]. Adresă: (a) BM Box: MIRA, Londra WC1N 3XX, Regatul Unit, (b) Safiee Suite, EBC House, Townsend Lane, Londra NW9 8LL, Regatul Unit. Alte informații: (a) adrese e-mail: info@islah.org și info@islah.tv, (b) site internet http://www.islah.info, (c) tel. 020 8452 0303, (d) fax 020 8452 0808, (e) numărul societății din Regatul Unit 03834450. Data desemnării menționată la articolul 2a alineatul (4) litera (b): 15.7.2005.”


title: Regulamentul de punere în aplicare (UE) nr. 177/2013 al Comisiei din 28 februarie 2013 de stabilire a valorilor forfetare de import pentru fixarea prețului de intrare pentru anumite fructe și legume

text:
               1.3.2013

               RO

               Jurnalul Oficial al Uniunii Europene

               L 58/1

         REGULAMENTUL DE PUNERE ÎN APLICARE (UE) NR. 177/2013 AL COMISIEI
   din 28 februarie 2013
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în sectorul fructelor și legumelor și în sectorul fructelor și legumelor procesate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 28 februarie 2013.

            Pentru Comisie, pentru președinte

         José Manuel SILVA RODRÍGUEZ

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 157, 15.6.2011, p. 1.

      ANEXĂ
      Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0702 00 00

                  IL

                  82,8

                  MA

                  62,8

                  TN

                  79,5

                  TR

                  101,9

                  ZZ

                  81,8

                  0707 00 05

                  EG

                  191,6

                  MA

                  170,1

                  TR

                  177,6

                  ZZ

                  179,8

                  0709 91 00

                  EG

                  72,9

                  ZZ

                  72,9

                  0709 93 10

                  MA

                  39,4

                  TR

                  123,3

                  ZZ

                  81,4

                  0805 10 20

                  EG

                  50,3

                  IL

                  71,6

                  MA

                  60,9

                  TN

                  54,7

                  TR

                  62,9

                  ZZ

                  60,1

                  0805 50 10

                  TR

                  67,9

                  ZZ

                  67,9

                  0808 10 80

                  BR

                  96,8

                  CL

                  110,1

                  CN

                  82,2

                  MK

                  35,9

                  US

                  179,8

                  ZZ

                  101,0

                  0808 30 90

                  AR

                  118,9

                  CL

                  145,2

                  CN

                  84,0

                  TR

                  179,9

                  ZA

                  110,8

                  ZZ

                  127,8

         (1)  Nomenclatura țărilor stabilită prin Regulamentul (CE) nr. 1833/2006 al Comisiei (JO L 354, 14.12.2006, p. 19). Codul „ZZ” desemnează „alte origini”.


title: Regulamentul de punere în aplicare (UE) 2017/5 al Comisiei din 5 ianuarie 2017 de supunere la înregistrare a importurilor de anumite produse plate laminate la cald din fier, din oțel nealiat sau din alte oțeluri aliate, originare din Rusia și Brazilia

text:
               6.1.2017

               RO

               Jurnalul Oficial al Uniunii Europene

               L 3/1

         REGULAMENTUL DE PUNERE ÎN APLICARE (UE) 2017/5 AL COMISIEI
   din 5 ianuarie 2017
   de supunere la înregistrare a importurilor de anumite produse plate laminate la cald din fier, din oțel nealiat sau din alte oțeluri aliate, originare din Rusia și Brazilia
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) 2016/1036 al Parlamentului European și al Consiliului din 8 iunie 2016 privind protecția împotriva importurilor care fac obiectul unui dumping din partea țărilor care nu sunt membre ale Uniunii Europene (1) (denumit în continuare „regulamentul de bază”), în special articolul 14 alineatul (5),
   după informarea statelor membre,
   întrucât:

               (1)

               La 7 iulie 2016, Comisia Europeană (denumită în continuare „Comisia”) a anunțat, printr-un aviz publicat în Jurnalul Oficial al Uniunii Europene
                   (2), deschiderea unei proceduri antidumping privind importurile de anumite produse plate din oțel laminate la cald originare din Brazilia, Iran, Rusia, Serbia și Ucraina, în urma unei plângeri depuse la 23 mai 2016 de EUROFER (denumit în continuare „reclamantul”) în numele unor producători care reprezintă peste 25 % din producția totală a Uniunii de anumite produse plate din oțel laminate la cald, din fier, din oțel nealiat sau din alte oțeluri aliate.

         1.   PRODUSUL ÎN CAUZĂ

               (2)

               Produsul care face obiectul înregistrării (denumit în continuare „produsul în cauză”) este reprezentat de anumite produse plate laminate din fier, din oțel nealiat sau din alte oțeluri aliate, chiar în rulouri (inclusiv produse „tăiate la lungime” și „benzi înguste”), simplu laminate la cald, neplacate și neacoperite, originare din Brazilia, Iran, Rusia, Serbia și Ucraina (denumite în continuare „țările în cauză”).

               (3)

               Produsul în cauză nu include:

                           —

                           produsele din oțel inoxidabil și produsele din oțeluri cu siliciu numite „magnetice” cu grăunți orientați;

                           —

                           produsele, altfel decât în rulouri, fără modele în relief, cu o grosime de peste 10 mm și o lățime de cel puțin 600 mm;

                           —

                           produsele, altfel decât în rulouri, fără modele în relief, cu o grosime de cel puțin 4,75 mm și de cel mult 10 mm și cu o lățime de cel puțin 2 050 mm.

               (4)

               Produsul în cauză se încadrează în prezent la codurile NC 7208 10 00, 7208 25 00, 7208 26 00, 7208 27 00, 7208 36 00, 7208 37 00, 7208 38 00, 7208 39 00, 7208 40 00, 7208 52 10, 7208 52 99, 7208 53 10, 7208 53 90, 7208 54 00, 7211 13 00, 7211 14 00, 7211 19 00, ex 7225 19 10, 7225 30 10, 7225 30 30, 7225 30 90, ex 7225 40 12, ex 7225 40 15, ex 7225 40 60, 7225 40 90, ex 7226 19 10, ex 7226 20 00, 7226 91 20, 7226 91 91 și 7226 91 99. Aceste coduri NC sunt menționate doar cu titlu informativ.

         2.   CEREREA

               (5)

               La 11 octombrie 2016, reclamantul a prezentat o cerere de înregistrare a importurilor produsului în cauză originar din țările în cauză. La 21 noiembrie 2016, reclamantul a actualizat cererea prin furnizarea de date financiare mai recente. Reclamantul a solicitat ca importurile produsului în cauză din țările în cauză să fie supuse înregistrării, astfel încât ulterior să poată fi aplicate măsuri împotriva respectivelor importuri, începând cu data înregistrării lor.

               (6)

               În urma acestei solicitări, s-au manifestat patru părți interesate, afirmând că cererea inițială privind înregistrarea depusă de reclamant nu conținea suficiente elemente de probă pentru a justifica înregistrarea importurilor produsului în cauză din Iran (3), Rusia (4), Serbia (5) și, respectiv, Ucraina (6).

         3.   MOTIVE PENTRU ÎNREGISTRARE

               (7)

               În conformitate cu articolul 14 alineatul (5) din regulamentul de bază, Comisia poate să transmită instrucțiuni autorităților vamale în vederea adoptării măsurilor adecvate pentru a înregistra importurile, astfel încât ulterior să poată fi aplicate măsuri împotriva respectivelor importuri. Importurile pot fi supuse înregistrării în urma unei cereri din partea industriei din Uniune care conține suficiente elemente de probă pentru a justifica o astfel de acțiune.

               (8)

               Reclamantul a susținut că importatorii au fost conștienți de practicile de dumping care au continuat pe parcursul unei perioade extinse de timp și au cauzat un prejudiciu industriei din Uniune. Importurile din țările în cauză au cauzat un prejudiciu industriei din Uniune și s-a înregistrat o creștere substanțială a nivelului acestor importuri, chiar și după perioada de anchetă. Acest lucru ar compromite grav efectul corectiv al taxei antidumping, în cazul în care o astfel de taxă ar fi aplicată.

               (9)

               Comisia a examinat cererea în conformitate cu articolul 10 alineatul (4) din regulamentul de bază. În special, aceasta a verificat dacă importatorii erau conștienți sau ar fi trebuit să fie conștienți de dumping, în ceea ce privește amploarea acestuia și prejudiciul presupus sau stabilit. Comisia a analizat, de asemenea, dacă s-a înregistrat o nouă creștere substanțială a importurilor care, ținând seama de momentul în care au fost efectuate importurile, de volumul lor și de alte condiții, este de natură să compromită grav efectul corectiv al taxei antidumping definitive care urmează să fie aplicată.

         3.1.   Cunoașterea de către importatori a situației privind dumpingul, amploarea acestuia și prejudiciul presupus

               (10)

               Plângerea depusă de EUROFER la 23 mai 2016 a conținut suficiente elemente de probă prima facie privind dumpingul presupus din cele cinci țări în cauză. Versiunea neconfidențială a plângerii a estimat marjele de dumping la cel puțin 20 % pentru cele cinci țări în cauză. Pentru patru țări (Brazilia, Iran, Rusia și Ucraina) din cele cinci în cauză, reclamantul a furnizat în plângere dovezi privind valoarea normală, pe baza informațiilor privind prețurile furnizate de Steel First sau pe baza altor rapoarte de piață. Pentru cea de a cincea țară în cauză (Serbia), reclamantul a furnizat dovezi privind valoarea normală construită (estimând costurile de producție, costurile de vânzare, cheltuielile administrative și alte costuri generale și profitul). Dovezile referitoare la dumping se bazează pe comparația dintre valoarea normală astfel stabilită și prețul de export (la nivel franco fabrică) al produsului în cauză în momentul vânzării acestuia pentru export către Uniune. Prețurile la export pentru țările în cauză au fost determinate pe baza informațiilor provenite de la Steel First sau au fost stabilite folosind date Eurostat. În plângere au fost incluse, de asemenea, dovezi prima facie privind prejudiciul presupus.

               (11)

               Aceste puncte au fost precizate în avizul de deschidere pentru prezenta procedură din 7 iulie 2016 (7). Deoarece acest aviz este un document public disponibil tuturor importatorilor, Comisia a considerat că importatorii au fost conștienți sau ar fi trebuit să fie conștienți de practicile de dumping presupuse, de amploarea acestora și de prejudiciul presupus, cel târziu la momentul respectiv. Astfel, aceasta a concluzionat că primul criteriu privind înregistrarea a fost îndeplinit.

         3.2.   O nouă creștere substanțială a importurilor

               (12)

               În cererea sa actualizată privind înregistrarea, reclamantul a comparat volumul agregat mediu lunar al importurilor produsului în cauză din toate țările în cauză din perioada 1 iulie 2015-30 iunie 2016 cu volumul din perioada 1 iulie 2016-31 octombrie 2016. Această comparație a evidențiat o creștere cu 24 % a volumului mediu lunar al importurilor din cele cinci țări în cauză.

               (13)

               Comisia a considerat că este inadecvat să se utilizeze date din luna iulie 2016. Astfel cum se explică în considerentul 12, importatorii ar fi trebuit să cunoască dumpingul și prejudiciul presupus doar cu începere de la 7 iulie. Colectarea de cifre anterioare acestei dăți nu poate fi concludentă pentru un exercițiu de înregistrare. Având în vedere faptul că statisticile privind importurile se efectuează lunar, Comisia a decis, prin urmare, să compare valorile medii ale volumelor importurilor din țările în cauză din perioada cuprinsă între 1 iulie 2015 și 30 iunie 2016 cu cele din perioada cuprinsă între 1 august 2016 și 30 noiembrie 2016 (adică la patru luni de la avizul de deschidere din 7 iulie 2016).

               (14)

               În urma comparării volumelor medii lunare totale ale importurilor pentru perioada respectivă, Comisia a observat o creștere substanțială cu 14 % pentru țările în cauză. Cu toate acestea, în același timp, Comisia a observat diferențe semnificative între performanțele la export individuale ale celor cinci țări, evidențiate în cadrul diferitelor observații menționate la considerentul 6.

               (15)

               În special, creșterea cu 14 % a volumelor totale medii lunare de importuri pentru cele cinci țări în cauză în perioada precizată în considerentul 13 a fost efectul combinat al unei creșteri substanțiale a importurilor din Rusia (+ 73 %) și a importurilor din Brazilia (+ 26 %) coroborate cu o scădere a importurilor din alte două țări în cauză (Ucraina și Iran) și cu menținerea situației privind importurile produsului în cauză din Serbia.

               (16)

               Prin urmare, creșterea volumului importurilor care fac obiectul unui dumping din cele cinci țări în cauză este atribuită integral creșterii substanțiale doar a volumelor importurilor din Brazilia și din Rusia. În aceste condiții excepționale, Comisia a considerat că nu există niciun motiv pentru a înregistra și importurile din celelalte trei țări. Chiar dacă Comisia trebuia să efectueze o evaluare cumulativă a prejudiciului din toate cele cinci țări în ancheta principală în temeiul articolului 3 alineatul (4) din regulamentul de bază, o impunere retroactivă a taxelor la importurile provenind din țările în care exporturile au stagnat sau chiar au scăzut după deschiderea procedurii pare a fi disproporționată. Prin urmare, Comisia a concluzionat că înregistrarea unor astfel de importuri nu a fost necesară.

         3.3.   Alte circumstanțe

               (17)

               În plângerea sa din 23 mai 2016, reclamantul a inclus elemente de probă prima facie cu privire la tendința de scădere a prețurilor de vânzare ale importurilor pentru țările în cauză. Prețurile de vânzare medii către Uniune au scăzut între 2011 și 2015, subcotând astfel prețurile de vânzare medii ale producătorilor de oțel din Uniune cu cel puțin 30 %. În ansamblu și dată fiind amploarea marjelor de dumping pretinse în plângere, dovezile au fost suficiente în acest stadiu pentru a susține afirmația că exportatorii din țările în cauză practică dumpingul. Cu toate acestea, în cererea privind înregistrarea din 11 octombrie 2016, reclamantul nu a inclus nicio informație actualizată referitoare la prețurile de import după deschiderea prezentei anchete.

               (18)

               Comisia a considerat că evoluția prețurilor după deschiderea procedurii constituie o altă împrejurare relevantă pentru o cerere privind înregistrarea. Prin urmare, aceasta a analizat prețurile de import pe baza datelor Eurostat. Comisia a stabilit că prețurile de import ale țărilor în cauză au crescut într-o oarecare măsură după deschiderea prezentei anchete.

               (19)

               După evaluarea acestei tendințe de creștere a prețurilor importurilor din Rusia și Brazilia, Comisia a constatat că nivelul absolut al prețurilor respective a rămas în continuare extrem de redus. În special, acesta a fost mai mic decât costurile de producție ale industriei din Uniune la sfârșitul anului 2015, astfel cum au fost stabilite de către Comisie în cazul paralel privind produsele plate din oțel laminate la cald (HRF) originare din China (8). În aceste condiții, Comisia a concluzionat că înregistrarea importurilor din aceste două țări este justificată.

         3.4.   Concluzie

               (20)

               În concluzie, creșterea volumului importurilor care fac obiectul unui dumping din cele cinci țări în cauză este atribuită integral creșterii substanțiale a volumelor importurilor din Brazilia și din Rusia. Având în vedere momentul efectuării lor, această creștere accentuată a nivelului importurilor respective din Rusia și Brazilia este de natură să compromită grav efectul corectiv al oricăror taxe antidumping definitive, cu excepția cazului în care astfel de taxe s-ar aplica retroactiv.

         4.   PROCEDURA

               (21)

               Având în vedere cele de mai sus, Comisia a concluzionat că reclamantul a furnizat elemente de probă prima facie suficiente pentru a justifica înregistrarea importurilor din Rusia și Brazilia ale produsului în cauză, în conformitate cu articolul 14 alineatul (5) din regulamentul de bază.

               (22)

               Toate părțile interesate sunt invitate să își prezinte în scris punctele de vedere și să pună la dispoziție elemente de probă justificative. În plus, Comisia poate audia părțile interesate, cu condiția ca acestea să prezinte o cerere scrisă din care să reiasă că există motive speciale pentru care ar trebui să fie audiate.

         5.   ÎNREGISTRARE

               (23)

               În conformitate cu articolul 14 alineatul (5) din regulamentul de bază, importurile produsului în cauză din Rusia și Brazilia ar trebui să facă obiectul unei înregistrări pentru a se garanta că, în cazul în care ancheta ar avea ca rezultat constatări care ar conduce la instituirea unor taxe antidumping și în cazul în care sunt îndeplinite condițiile necesare, taxele respective pot fi percepute retroactiv pentru importurile înregistrate din Rusia și Brazilia, în conformitate cu articolul 10 alineatul (4) din regulamentul de bază.

               (24)

               Reclamantul a estimat în plângere existența unei marje de dumping medii de 20-40 % pentru Rusia și a unei marje de dumping medii de 40-70 % pentru Brazilia. S-a estimat, de asemenea, existența unei marje de subcotare medii de 20-50 %, atât pentru Rusia, cât și pentru Brazilia în privința produsului în cauză. Pentru Rusia și Brazilia, valoarea estimativă a taxelor care ar putea fi achitate în viitor este stabilită la marja de dumping medie estimată pe baza plângerii, și anume la 20-50 % ad valorem din valoarea CIF la importul produsului în cauză.

         6.   PRELUCRAREA DATELOR CU CARACTER PERSONAL

               (25)

               Toate datele cu caracter personal colectate în contextul acestei înregistrări vor fi prelucrate în conformitate cu dispozițiile Regulamentului (CE) nr. 45/2001 al Parlamentului European și al Consiliului (9),

         ADOPTĂ PREZENTUL REGULAMENT:
   Articolul 1
   (1)   În conformitate cu articolul 14 alineatul (5) din Regulamentul (UE) 2016/1036, autoritățile vamale sunt invitate să ia măsurile corespunzătoare pentru a înregistra importurile în Uniune de anumite produse plate laminate din fier, din oțel nealiat sau din alte oțeluri aliate, chiar în rulouri (inclusiv produse „tăiate la lungime” și „benzi înguste”), simplu laminate la cald, neplacate și neacoperite, originare din Brazilia și Rusia.
   Produsul în cauză nu include:

               —

               produsele din oțel inoxidabil și produsele din oțeluri cu siliciu numite „magnetice” cu grăunți orientați;

               —

               produsele, altfel decât în rulouri, fără modele în relief, cu o grosime de peste 10 mm și o lățime de cel puțin 600 mm;

               —

               și produsele, altfel decât în rulouri, fără modele în relief, cu o grosime de cel puțin 4,75 mm și de cel mult 10 mm și cu o lățime de cel puțin 2 050 mm.

         (2)   Produsul în cauză se încadrează în prezent la codurile NC 7208 10 00, 7208 25 00, 7208 26 00, 7208 27 00, 7208 36 00, 7208 37 00, 7208 38 00, 7208 39 00, 7208 40 00, 7208 52 10, 7208 52 99, 7208 53 10, 7208 53 90, 7208 54 00, 7211 13 00, 7211 14 00, 7211 19 00, ex 7225 19 10, 7225 30 10, 7225 30 30, 7225 30 90, ex 7225 40 12, ex 7225 40 15, ex 7225 40 60, 7225 40 90, ex 7226 19 10, ex 7226 20 00, 7226 91 20, 7226 91 91 și 7226 91 99 (coduri TARIC: 7225191090, 7225401295, 7225401595, 7225406090, 7226191090, 7226200095).
   (3)   Înregistrarea expiră după nouă luni de la data intrării în vigoare a prezentului regulament.
   (4)   Toate părțile interesate sunt invitate să își prezinte în scris punctele de vedere, să furnizeze elemente de probă pentru susținerea lor sau să solicite să fie audiate în termen de 20 de zile de la data publicării prezentului regulament.
   Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 5 ianuarie 2017.

            Pentru Comisie

            Președintele

         Jean-Claude JUNCKER

      (1)  JO L 176, 30.6.2016, p. 21.

      (2)  Aviz de deschidere a unei proceduri antidumping privind importurile de anumite produse plate laminate la cald din fier, din oțel nealiat sau din alte oțeluri aliate, originare din Brazilia, Iran, Rusia, Serbia și Ucraina (JO C 246, 7.7.2016, p. 7).

      (3)  Observații prezentate la 9 noiembrie 2016 de Mobarakeh Steel Company.

      (4)  Observații prezentate la 10 noiembrie 2016 de MMK Group și de Severstal Group.

      (5)  Observații prezentate la 28 octombrie 2016 de Zelezara Smederevo d.o.o.

      (6)  Observații prezentate la 5 decembrie 2016 de Metinvest Group.

      (7)  Secțiunea 3 din avizul de deschidere (a se vedea nota de subsol 2).

      (8)  Regulamentul de punere în aplicare (UE) 2016/1778 al Comisiei din 6 octombrie 2016 de instituire a unei taxe antidumping provizorii asupra importurilor de anumite produse plate laminate la cald din fier, din oțel nealiat sau din alte oțeluri aliate, originare din Republica Populară Chineză (JO L 272, 7.10.2016, p. 33) (tabelul de la considerentul 104).

      (9)  Regulamentul (CE) nr. 45/2001 al Parlamentului European și al Consiliului din 18 decembrie 2000 privind protecția persoanelor fizice cu privire la prelucrarea datelor cu caracter personal de către instituțiile și organele comunitare și privind libera circulație a acestor date (JO L 8, 12.1.2001, p. 1).


title: Regulamentul de punere în aplicare (UE) nr. 959/2012 al Comisiei din 17 octombrie 2012 privind eliberarea licențelor de import de usturoi în subperioada 1 decembrie 2012 - 28 februarie 2013

text:
               18.10.2012

               RO

               Jurnalul Oficial al Uniunii Europene

               L 287/9

         REGULAMENTUL DE PUNERE ÎN APLICARE (UE) NR. 959/2012 AL COMISIEI
   din 17 octombrie 2012
   privind eliberarea licențelor de import de usturoi în subperioada 1 decembrie 2012-28 februarie 2013
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1),
   având în vedere Regulamentul (CE) nr. 1301/2006 al Comisiei din 31 august 2006 de stabilire a normelor comune pentru administrarea contingentelor tarifare de import pentru produsele agricole gestionate printr-un sistem de licențe de import (2), în special articolul 7 alineatul (2),
   întrucât:

               (1)

               Regulamentul (CE) nr. 341/2007 al Comisiei (3) prevede deschiderea și modul de gestionare a contingentelor tarifare și instituie un sistem de licențe de import și certificate de origine pentru usturoi și alte produse agricole importate din țări terțe.

               (2)

               Cantitățile pentru care importatorii tradiționali și noii importatori au depus cereri de licență „A” în primele șapte zile ale lunii octombrie 2012, în conformitate cu articolul 10 alineatul (1) din Regulamentul (CE) nr. 341/2007, depășesc cantitățile disponibile pentru produsele provenind din China, Argentina și din toate țările terțe altele decât China și Argentina.

               (3)

               Prin urmare, în conformitate cu articolul 7 alineatul (2) din Regulamentul (CE) nr. 1301/2006, este necesar să se stabilească în ce măsură se pot accepta cererile de licență „A” transmise Comisiei până la data de 14 a lunii octombrie 2012 cel târziu în conformitate cu articolul 12 din Regulamentul (CE) nr. 341/2007.

               (4)

               Pentru a se asigura managementul eficace al procedurii de eliberare a licențelor de import, prezentul regulament trebuie să intre în vigoare imediat după publicare,

         ADOPTĂ PREZENTUL REGULAMENT:
   Articolul 1
   Cererile de licență de import „A” depuse în conformitate cu articolul 10 alineatul (1) din Regulamentul (CE) nr. 341/2007 în primele șapte zile ale lunii octombrie 2012 și transmise Comisiei cel târziu până la data de 14 a lunii octombrie 2012 se acceptă în conformitate cu procentele din cantitățile solicitate indicate în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 17 octombrie 2012.

            Pentru Comisie, pentru președinte

         José Manuel SILVA RODRÍGUEZ

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 238, 1.9.2006, p. 13.

      (3)  JO L 90, 30.3.2007, p. 12.

      ANEXĂ

                  Origine

                  Număr de ordine

                  Coeficient de atribuire

                  Argentina

                              —

                              Importatori tradiționali

                  09.4104

                  92,505965 %

                              —

                              Noi importatori

                  09.4099

                  1,338084 %

                  China

                              —

                              Importatori tradiționali

                  09.4105

                  42,208055 %

                              —

                              Noi importatori

                  09.4100

                  0,385076 %

                  Alte țări terțe

                              —

                              Importatori tradiționali

                  09.4106

                  100 %

                              —

                              Noi importatori

                  09.4102

                  3,949315 %


title: Regulamentul de punere în aplicare (UE) 2015/2068 al Comisiei din 17 noiembrie 2015 de stabilire, în temeiul Regulamentului (UE) nr. 517/2014 al Parlamentului European și al Consiliului, a formatului etichetelor pentru produse și echipamente care conțin gaze fluorurate cu efect de seră (Text cu relevanță pentru SEE)

text:
               18.11.2015

               RO

               Jurnalul Oficial al Uniunii Europene

               L 301/39

         REGULAMENTUL DE PUNERE ÎN APLICARE (UE) 2015/2068 AL COMISIEI
   din 17 noiembrie 2015
   de stabilire, în temeiul Regulamentului (UE) nr. 517/2014 al Parlamentului European și al Consiliului, a formatului etichetelor pentru produse și echipamente care conțin gaze fluorurate cu efect de seră
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 517/2014 al Parlamentului European și al Consiliului din 16 aprilie 2014 privind gazele fluorurate cu efect de seră și de abrogare a Regulamentului (CE) nr. 842/2006 (1), în special articolul 12 alineatul (14),
   întrucât:

               (1)

               Articolul 12 din Regulamentul (UE) nr. 517/2014 a inclus anumite cerințe de etichetare pentru produsele și echipamentele care conțin sau a căror funcționare se bazează pe gaze fluorurate cu efect de seră prevăzute în Regulamentul (CE) nr. 1494/2007 al Comisiei (2) și a adăugat cerințe de etichetare pentru spume și pentru gazele fluorurate cu efect de seră introduse pe piață pentru utilizări specifice.

               (2)

               Din motive de claritate, este oportun să se definească formularea exactă a informațiilor care urmează să figureze pe etichetele menționate la articolul 12 alineatul (1) din Regulamentul (UE) nr. 517/2014 și să se stabilească cerințe care să asigure vizibilitatea și lizibilitatea acestor etichete în ceea ce privește prezentarea și amplasarea lor.

               (3)

               Pentru a se asigura utilizarea unei singure etichete pentru produsele care conțin gaze fluorurate cu efect de seră care sunt reglementate și de Regulamentul (CE) nr. 1272/2008 al Parlamentului European și al Consiliului (3), în special pentru etichetarea recipientelor, inclusiv a buteliilor, a canistrelor și a vehiculelor-cisternă rutiere sau feroviare, informațiile prevăzute în Regulamentul (UE) nr. 517/2014 ar trebui să fie indicate în secțiunea pentru informații suplimentare de pe etichetă.

               (4)

               Prin urmare, Regulamentul (CE) nr. 1494/2007 ar trebui abrogat.

               (5)

               Măsurile prevăzute în prezentul regulament sunt conforme cu avizul comitetului instituit prin articolul 24 din Regulamentul (UE) nr. 517/2014,

         ADOPTĂ PREZENTUL REGULAMENT:
   Articolul 1
   Obiect
   Prezentul regulament stabilește formatul etichetelor care se aplică pentru tipurile de produse și de echipamente menționate la articolul 12 alineatele (1), (2) și (5) din Regulamentul (UE) nr. 517/2014, precum și pentru gazele fluorurate cu efect de seră menționate la articolul 12 alineatele (6)-(12) din regulamentul respectiv.
   Articolul 2
   Formatul de etichetare
   (1)   Informațiile de pe etichetă se evidențiază clar pe fundal, au o dimensiune suficientă și prezintă o spațiere suficientă pentru a fi ușor de citit. În cazul în care informațiile cerute de prezentul regulament se adăugă pe o etichetă deja aplicată pe produsul sau echipamentul în cauză, dimensiunea caracterelor nu este mai mică decât dimensiunea minimă a celorlalte informații de pe eticheta respectivă sau de pe plăcuțele existente cu numele fabricii sau de pe alte etichete conținând informații despre produs.
   (2)   Întreaga etichetă și conținutul ei se concep astfel încât să rămână lipită pe produs sau pe echipament și să fie lizibilă în condiții normale de exploatare, pe întreaga perioadă în care produsul sau echipamentul conține gaze fluorurate cu efect de seră.
   (3)   Produsele și echipamentele menționate la articolul 12 alineatul (1) din Regulamentul (UE) nr. 517/2014 sunt identificate printr-o etichetă care cuprinde informațiile prevăzute la articolul 12 alineatul (3) din Regulamentul (UE) nr. 517/2014 și care include textul „Conține gaze fluorurate cu efect de seră”.
   (4)   Cantitatea de gaze fluorurate cu efect de seră se exprimă în kilograme, iar echivalentul de CO2 se exprimă în tone.
   (5)   În cazul în care echipamentul este preîncărcat cu gaze fluorurate cu efect de seră sau funcționează pe baza unor astfel de gaze, gazele putând fi adăugate în afara unității de producție, iar producătorul nu definește cantitatea totală rezultată, eticheta conține cantitatea încărcată la unitatea de producție sau cantitatea pentru care este conceput echipamentul și prezintă un spațiu pentru marcarea cantității adăugate în afara unității de producție, precum și a cantității totale de gaze fluorurate cu efect de seră rezultată.
   (6)   În cazul în care un produs care conține gaze fluorurate cu efect de seră sau polioli preamestecați trebuie să fie etichetat și în conformitate cu Regulamentul (CE) nr. 1272/2008, informațiile prevăzute la articolul 12 alineatele (3) și (5)-(12) din Regulamentul (UE) nr. 517/2014 se indică în secțiunea pentru informații suplimentare de pe etichetă menționată la articolul 25 din Regulamentul (CE) nr. 1272/2008.
   (7)   În cazul în care gazele fluorurate cu efect de seră sunt destinate să servească anumitor utilizări prevăzute la articolul 12 alineatele (6)-(12) din Regulamentul (UE) nr. 517/2014, pe etichetă figurează următorul text:
   (a)   „100 % regenerate” sau „100 % reciclate”: pentru gazele fluorurate cu efect de seră regenerate sau reciclate care nu conțin gaze fluorurate cu efect de seră nou produse. Adresa instalației de regenerare sau de reciclare include adresa acesteia în Uniune;
   (b)   „Importate exclusiv pentru distrugere”: pentru cantitățile de gaze fluorurate cu efect de seră importate pentru a fi distruse;
   (c)   „Exclusiv pentru export direct în vrac în afara UE”: pentru cantitățile de gaze fluorurate cu efect de seră pe care un producător sau un importator le furnizează unei întreprinderi pentru export direct în vrac în afara Uniunii;
   (d)   „Exclusiv pentru utilizarea în echipamente militare”: pentru cantitățile de gaze fluorurate cu efect de seră care urmează a fi utilizate în echipamente militare;
   (e)   „Exclusiv pentru corodare/curățare în industria semiconductoarelor”: pentru cantitățile de gaze fluorurate cu efect de seră destinate a fi utilizate în scopuri de corodare și curățare în industria semiconductoarelor;
   (f)   „Exclusiv pentru utilizare ca intermediari de sinteză”: pentru cantitățile de gaze fluorurate cu efect de seră utilizate ca intermediari de sinteză;
   (g)   „Exclusiv pentru producția de inhalatoare cu doze exacte”: pentru cantitățile de gaze fluorurate cu efect de seră utilizate pentru distribuirea de ingrediente farmaceutice în inhalatoare cu doze exacte.
   (8)   Pe echipamentele de refrigerare și de climatizare și pe pompele de căldură care sunt izolate cu spumă suflată cu gaze fluorurate cu efect de seră se aplică o etichetă care conține următorul text: „Spumă suflată cu gaze fluorurate cu efect de seră”.
   (9)   Etichetele se amplasează în conformitate cu articolul 12 alineatul (4) din Regulamentul (UE) nr. 517/2014 și, dacă este posibil, lângă plăcuțele existente cu numele fabricii sau etichetele conținând informații despre produsul sau echipamentul care conține gazele fluorurate cu efect de seră.
   Articolul 3
   Abrogare
   Regulamentul (CE) nr. 1494/2007 se abrogă. Articolul 2 alineatul (1) litera (c) din Regulamentul (CE) nr. 1494/2007 continuă să se aplice până la 1 ianuarie 2017; cu toate acestea, pentru a se conforma acestei dispoziții înainte de 1 ianuarie 2017, întreprinderile pot aplica deja articolul 12 alineatul (3) litera (c) din Regulamentul (UE) nr. 517/2014.
   Trimiterile la Regulamentul (CE) nr. 1494/2007 se interpretează ca trimiteri la prezentul regulament și se citesc în conformitate cu tabelul de corespondență din anexă.
   Articolul 4
   Intrarea în vigoare
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 17 noiembrie 2015.

            Pentru Comisie

            Președintele

         Jean-Claude JUNCKER

      (1)  JO L 150, 20.5.2014, p. 195.

      (2)  Regulamentul (CE) nr. 1494/2007 al Comisiei din 17 decembrie 2007 de stabilire, în conformitate cu Regulamentul (CE) nr. 842/2006 al Parlamentului European și al Consiliului, a formei etichetelor și a cerințelor de etichetare suplimentare privind produsele și echipamentele care conțin anumite gaze fluorurate cu efect de seră (JO L 332, 18.12.2007, p. 25).

      (3)  Regulamentul (CE) nr. 1272/2008 al Parlamentului European și al Consiliului din 16 decembrie 2008 privind clasificarea, etichetarea și ambalarea substanțelor și a amestecurilor, de modificare și de abrogare a Directivelor 67/548/CEE și 1999/45/CE, precum și de modificare a Regulamentului (CE) nr. 1907/2006 (JO L 353, 31.12.2008, p. 1).

      ANEXĂ

         Tabel de corespondență

                  Regulamentul (CE) nr. 1494/2007

                  Prezentul regulament

                  Articolul 1

                  Articolul 1

                  Articolul 2 alineatul (1)

                  Articolul 2 alineatele (3) și (4)

                  Articolul 2 alineatul (2)

                  Articolul 2 alineatul (8)

                  Articolul 2 alineatul (3)

                  Articolul 2 alineatul (5)

                  Articolul 2 alineatul (4)

                  —

                  Articolul 3 alineatul (1)

                  —

                  Articolul 3 alineatul (2)

                  Articolul 2 alineatul (1)

                  Articolul 3 alineatul (3)

                  Articolul 2 alineatul (2)

                  Articolul 4 alineatul (1)

                  Articolul 2 alineatul (9)

                  Articolul 4 alineatul (2)

                  —

                  Articolul 5

                  Articolul 4


title: Regulamentul de punere în aplicare (UE) 2015/22 al Comisiei din 5 ianuarie 2015 privind clasificarea anumitor mărfuri în Nomenclatura combinată

text:
               8.1.2015

               RO

               Jurnalul Oficial al Uniunii Europene

               L 4/13

         REGULAMENTUL DE PUNERE ÎN APLICARE (UE) 2015/22 AL COMISIEI
   din 5 ianuarie 2015
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (1), în special articolul 9 alineatul (1) litera (a),
   întrucât:

               (1)

               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.

               (2)

               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.

               (3)

               În temeiul acestor reguli generale, mărfurile descrise în coloana 1 a tabelului din anexă trebuie clasificate la codul NC indicat în coloana 2, pe baza motivelor care figurează în coloana 3 a tabelului menționat.

               (4)

               Este necesar să se prevadă posibilitatea invocării în continuare de către titular, pentru o anumită perioadă de timp, în conformitate cu articolul 12 alineatul (6) din Regulamentul (CEE) nr. 2913/92 al Consiliului (2), a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă ar trebui să fie de trei luni.

               (5)

               Măsurile prevăzute în prezentul regulament sunt conforme cu avizul Comitetului Codului vamal,

         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codul NC indicat în coloana 2 a tabelului menționat.
   Articolul 2
   Informațiile tarifare obligatorii care nu sunt conforme cu prezentul regulament pot fi în continuare invocate, în conformitate cu articolul 12 alineatul (6) din Regulamentul (CEE) nr. 2913/92, timp de trei luni de la data intrării în vigoare a prezentului regulament.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 5 ianuarie 2015.

            Pentru Comisie,

            pentru președinte

         Heinz ZOUREK

            Director general pentru impozitare și uniune vamală

      (1)  JO L 256, 7.9.1987, p. 1.

      (2)  Regulamentul (CEE) nr. 2913/92 al Consiliului din 12 octombrie 1992 de instituire a Codului vamal comunitar (JO L 302, 19.10.1992, p. 1).

      ANEXĂ

                  Descrierea mărfurilor

                  Clasificare
                  (Cod NC)

                  Motive

                  (1)

                  (2)

                  (3)

                  Un autovehicul utilitar sport (SUV) compact cu tracțiune integrală, folosit, cu un motor diesel cu capacitatea cilindrică de 2 000 cm3, cu o cutie de viteze manuală cu cinci trepte și o poziție de marșarier. Greutatea sa brută totală este de aproximativ 2 330 kg; capacitatea sa totală de încărcare este de aproximativ 700 kg.
                  Autovehiculul dispune de un singur spațiu integrat atât pentru transportul persoanelor, cât și al mărfurilor. Cabina are un rând cu două scaune (inclusiv scaunul șoferului) și cinci uși cu ferestre (ușa din spate fiind de tip pivotant). În spațiul destinat mărfii, podeaua este echipată cu covoare; întregul interior al autovehiculului dispune de tapiserie pe laterale și pe tavan. Autovehiculul este echipat cu un mecanism de ridicare și de coborâre a ferestrelor laterale atât din față, cât și din spate.
                  Autovehiculul este adaptat pentru transportul mărfurilor, cel de al doilea rând de scaune fiind scos, punctele de ancorare pentru fixarea scaunelor din spate și a centurilor de siguranță fiind acoperite, iar cabina fiind separată printr-un grilaj despărțitor. Punctele de ancorare pentru fixarea scaunelor din spate și a centurilor de siguranță nu au fost înlăturate și nici scoase definitiv din uz.

                  8703 32 90

                  Clasificarea se stabilește pe baza regulilor generale 1 și 6 de interpretare a Nomenclaturii combinate, precum și pe baza textului codurilor NC 8703, 8703 32 și 8703 32 90.
                  Clasificarea la poziția 8704 ca autovehicul pentru transportul mărfurilor este exclusă, deoarece caracteristicile obiective și aspectul general al autovehiculului sunt cele ale unui autovehicul proiectat, în principal, pentru transportul persoanelor (prezența celor cinci ferestre, a tapiseriei pe părțile laterale și pe tavan, a covoarelor). Modificările efectuate în scopul transportului de mărfuri (scoaterea scaunelor din spate și instalarea unui grilaj despărțitor) sunt ușor reversibile.
                  Prin urmare, autovehiculul trebuie clasificat la codul NC 8703 32 90, ca autovehicul folosit, proiectat în principal pentru transportul persoanelor.


title: Regulamentul de punere în aplicare (UE) 2015/23 al Comisiei din 5 ianuarie 2015 privind clasificarea anumitor mărfuri în Nomenclatura combinată

text:
               8.1.2015

               RO

               Jurnalul Oficial al Uniunii Europene

               L 4/15

         REGULAMENTUL DE PUNERE ÎN APLICARE (UE) 2015/23 AL COMISIEI
   din 5 ianuarie 2015
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (1), în special articolul 9 alineatul (1) litera (a),
   întrucât:

               (1)

               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.

               (2)

               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.

               (3)

               În temeiul acestor reguli generale, mărfurile descrise în coloana (1) a tabelului din anexă trebuie clasificate la codul NC indicat în coloana (2), pe baza motivelor care figurează în coloana (3) a tabelului menționat.

               (4)

               Este necesar să se prevadă posibilitatea invocării în continuare de către titular, pentru o anumită perioadă de timp, în conformitate cu articolul 12 alineatul (6) din Regulamentul (CEE) nr. 2913/92 al Consiliului (2), a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă ar trebui să fie de trei luni.

               (5)

               Măsurile prevăzute în prezentul regulament sunt conforme cu avizul Comitetului Codului vamal,

         ADOPTĂ PREZENTUL REGULAMENT:
   Articolul 1
   Mărfurile descrise în coloana (1) a tabelului din anexă se clasifică în Nomenclatura combinată la codul NC indicat în coloana (2) a tabelului menționat.
   Articolul 2
   Informațiile tarifare obligatorii care nu sunt conforme cu prezentul regulament pot fi în continuare invocate, în conformitate cu articolul 12 alineatul (6) din Regulamentul (CEE) nr. 2913/92, timp de trei luni de la data intrării în vigoare a prezentului regulament.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 5 ianuarie 2015.

            Pentru Comisie,

            pentru președinte

         Heinz ZOUREK

            Director general pentru impozitare și uniune vamală

      (1)  JO L 256, 7.9.1987, p. 1.

      (2)  Regulamentul (CEE) nr. 2913/92 al Consiliului din 12 octombrie 1992 de instituire a Codului vamal comunitar (JO L 302, 19.10.1992, p. 1).

      ANEXĂ

                  Descrierea mărfurilor

                  Clasificare
                  (Cod NC)

                  Motive

                  (1)

                  (2)

                  (3)

                  Articol din oțel, în formă de „T”. Diametrul extern al brațelor este de 23 mm, iar cel mai mare diametru al părții centrale este de 40 mm. Capetele sale laterale sunt tăiate oblic, în mod adecvat pentru sudarea cap la cap, iar cel de al treilea capăt are un filet interior.
                  Capetele laterale sunt destinate sudării între panourile radiatorului. Cel de al treilea capăt este folosit fie pentru instalarea unei supape de aerisire sau a unei supape de reglare, fie pentru racordarea radiatorului la o conductă care îl conectează pe acesta din urmă la un boiler, de exemplu.

                      (1) A se vedea imaginea.

                  7307 93 19

                  Clasificarea se stabilește pe baza regulilor generale 1 și 6 de interpretare a Nomenclaturii combinate, a notei 2 litera (a) la secțiunea XV, precum și pe baza textului codurilor NC 7307, 7307 93 și 7307 93 19.
                  Articolul are caracteristicile obiective ale accesoriilor de țevărie încadrate la poziția 7307. Articolele de la poziția 7307 sunt, în conformitate cu nota 2 litera (a) la secțiunea XV, părți și furnituri de uz general. Dat fiind că trimiterile la părți și furnituri din capitolul 73, printre altele, nu cuprind părțile și furniturile de uz general în sensul notei menționate, clasificarea articolului la poziția 7322 ca părți de radiatoare pentru încălzirea centrală este exclusă [a se vedea, de asemenea, notele explicative ale Sistemului armonizat aferente poziției 7322, punctul 2 litera (a)].
                  Prin urmare, articolul trebuie clasificat la codul NC 7307 93 19 ca „alte accesorii de țevărie din oțel pentru sudat cap la cap cu cel mai mare diametru exterior de maximum 609,6 mm”.

         (1)  Imaginea are un caracter strict informativ.


title: Regulamentul de punere în aplicare (UE) nr. 1115/2012 al Comisiei din 28 noiembrie 2012 privind suspendarea temporară a taxelor vamale la importul anumitor cereale pentru anul de comercializare 2012/2013

text:
               29.11.2012

               RO

               Jurnalul Oficial al Uniunii Europene

               L 329/14

         REGULAMENTUL DE PUNERE ÎN APLICARE (UE) NR. 1115/2012 AL COMISIEI
   din 28 noiembrie 2012
   privind suspendarea temporară a taxelor vamale la importul anumitor cereale pentru anul de comercializare 2012/2013
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolul 187 coroborat cu articolul 4,
   întrucât:

               (1)

               Pentru a favoriza aprovizionarea cu cereale a pieței comunitare în timpul primelor luni ale anului de comercializare 2012/2013, Regulamentul de punere în aplicare (UE) nr. 569/2012 al Comisiei (2) a suspendat, până la 31 decembrie 2012, aplicarea taxelor vamale pentru contingentul tarifar de import pentru grâul comun de calitate inferioară și medie deschis prin Regulamentul (CE) nr. 1067/2008 al Comisiei (3).

               (2)

               Perspectivele de evoluție a pieței cerealelor din Uniunea Europeană pentru finele anului de comercializare 2012/2013 duc la estimarea că prețurile vor rămâne invariabile, ținând seama de nivelul scăzut al stocurilor și de situația actuală a estimărilor Comisiei privind cantitățile care vor fi disponibile efectiv în cadrul recoltei din 2012. Pentru a facilita menținerea unor fluxuri ale importurilor care să sprijine echilibrul pieței Uniunii, este necesară garantarea unei continuități în politica de importuri de cereale prin menținerea, până la 30 iunie 2013, a suspendării temporare a taxelor vamale la import pentru anul de comercializare 2012/2013, pentru contingentul tarifar de import care beneficiază în prezent de această măsură. Din aceleași motive, este oportun să se extindă măsura și la contingentul tarifar de import pentru orzul furajer deschis prin Regulamentul (CE) nr. 2305/2003 al Comisiei (4).

               (3)

               Totodată, trebuie ca operatorii să nu fie penalizați în cazul în care expedierea cerealelor în vederea importării acestora în Uniune este deja în derulare. Prin urmare, este necesar să se țină seama de termenele de transport și să se permită operatorilor să efectueze punerea în liberă circulație a cerealelor sub regimul de suspendare a taxelor vamale prevăzut de prezentul regulament pentru toate produsele al căror transport cu destinație directă în Uniune a început cel mai târziu la 30 iunie 2013. De asemenea, este necesar să se stabilească dovada care trebuie prezentată pentru a demonstra transportul cu destinație directă în Uniune și data la care a început transportul respectiv.

               (4)

               În vederea asigurării unei gestionări eficace a procedurii de eliberare a licențelor de import începând cu 1 ianuarie 2013, prezentul regulament trebuie să intre în vigoare în ziua următoare datei publicării în Jurnalul Oficial al Uniunii Europene.

               (5)

               Măsurile prevăzute în prezentul regulament sunt conforme cu avizul Comitetului de gestionare a organizării comune a piețelor agricole,

         ADOPTĂ PREZENTUL REGULAMENT:
   Articolul 1
   (1)   Aplicarea taxelor vamale de import pentru grâul comun de la codul NC 1001 99 00, de altă calitate decât cea superioară, așa cum este definită în anexa II la Regulamentul (UE) nr. 642/2010 al Comisiei (5), și pentru orzul de la codul NC 1003 se suspendă pentru anul de comercializare 2012/2013 pentru toate importurile efectuate în cadrul contingentelor tarifare cu taxă redusă deschise prin Regulamentele (CE) nr. 1067/2008 și (CE) nr. 2305/2003.
   (2)   În cazul în care transportul cerealelor menționate la alineatul (1) se efectuează cu destinație directă în Uniune și a început cel mai târziu la data de 30 iunie 2013, suspendarea taxelor vamale în temeiul prezentului regulament continuă să se aplice pentru punerea în liberă circulație a produselor în cauză.
   Dovada transportului cu destinație directă în Uniune și a datei începerii acestuia se face într-un mod considerat satisfăcător de autoritățile competente, pe baza documentului de transport original.
   Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   Se aplică de la 1 ianuarie 2013 până la 30 iunie 2013.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 28 noiembrie 2012.

            Pentru Comisie

            Președintele

         José Manuel BARROSO

      (1)  JO L 299, 16.11.2007, p. 1.

      (2)  JO L 169, 29.6.2012, p. 41.

      (3)  JO L 290, 31.10.2008, p. 3.

      (4)  JO L 342, 30.12.2003, p. 7.

      (5)  JO L 187, 21.7.2010, p. 5.


title: Regulamentul de punere în aplicare (UE) nr. 29/2014 al Comisiei din 19 decembrie 2013 de înregistrare a unei denumiri în Registrul denumirilor de origine protejate și al indicațiilor geografice protejate [West Country Beef (IGP)]

text:
               15.1.2014

               RO

               Jurnalul Oficial al Uniunii Europene

               L 10/5

         REGULAMENTUL DE PUNERE ÎN APLICARE (UE) NR. 29/2014 AL COMISIEI
   din 19 decembrie 2013
   de înregistrare a unei denumiri în Registrul denumirilor de origine protejate și al indicațiilor geografice protejate [West Country Beef (IGP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
   întrucât:

               (1)

               În conformitate cu articolul 50 alineatul (2) litera (a) din Regulamentul (UE) nr. 1151/2012, cererea de înregistrare a denumirii „West Country Beef” depusă de Regatul Unit a fost publicată în Jurnalul Oficial al Uniunii Europene
                   (2).

               (2)

               Deoarece Comisiei nu i s-a comunicat nicio declarație de opoziție în conformitate cu articolul 51 din Regulamentul (UE) nr. 1151/2012, această denumire trebuie, prin urmare, înregistrată,

         ADOPTĂ PREZENTUL REGULAMENT:
   Articolul 1
   Se înregistrează denumirea care figurează în anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 19 decembrie 2013.

            Pentru Comisie, pentru președinte

         Dacian CIOLOȘ

            Membru al Comisiei

      (1)  JO L 343, 14.12.2012, p. 1.

      (2)  JO C 231, 9.8.2013, p. 14.

      ANEXĂ
      Produse agricole destinate consumului uman enumerate în anexa I la tratat:

         Clasa 1.1.   Carne și organe comestibile proaspete

      REGATUL UNIT
      West Country Beef (IGP)